Diari Oficial de la Generalitat Valenciana


Sumari del DOGV 6567, del 18-07-2011 (2011/7713)

Notificació de la sentència dictada en el judici de divorci contenciós número 3866/2010.
----------------------------------------------------------------------------------------

### Dades del document

Número de DOGV
:   6567

Data del DOGV
:   18-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7713


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici de divorci contenciós número 3866/2010. [2011/7713]  
Judici divorci contenciós 003866/2010  
Part demandant: Mónica Neves Ramos.  
Part demandada: Helder Martinho Lino De Brito.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda del procurador dels tribunals senyor Esquer Montoya, en representació de Mónica Neves Ramos, contra Helder Martinho Lino De Brito, decrete la dissolució per divorci del matrimoni format pels cònjuges Mónica Neves Ramos i Helder Martinho Lino De Brito, celebrat a Torrevieja, el dia 23 de desembre de 2004, inscrit en el registre civil d'aquesta localitat, amb tots els efectes legals inherents, i acorde com a mesures definitives les següents:  
  
1. S'atribueix a la mare Mónica Neves Ramos, la guarda i custòdia de la filla menor d'edat haguda en el matrimoni I.U.X.L., i la titularitat de la pàtria potestat sobre la filla comuna serà compartida per ambdós progenitors.  
2. Pel que fa al règim de visites i estàncies del pare amb la filla menor: podrà visitar a la seua filla menor cada vegada que es trobe a Espanya, i avisarà la mare amb 15 dies d'antelació.  
3. Com a contribució de l'espòs al sosteniment de les càrregues familiars i en concepte d'aliments per a la filla haguda en el matrimoni, s'estableix la quantitat de tres-cents euros mensuals (300 euros), els quals s'hauran dins dels cinc primers dies de cada mes en el compte o dipòsit que a l'efecte es designe pel pare, i s'incrementarà anualment, de conformitat amb l'increment experimentat en l'índex de preus de consum, fixat per l'Institut Nacional d'Estadística.  
  
Tot això, sense fer exprés pronunciament sobre les costes processals.  
Una vegada siga ferma aquesta resolució, comuniqueu-la al registre civil on consta inscrit el matrimoni dels cònjuges litigants.  
Notifiqueu aquesta sentència a les parts i feu-los saber que s'hi pot interposar un recurs d'apel·lació per a l'Audiència Provincial d'Alacant, que cal preparar per escrit davant d'aquest Jutjat dins del termini de cinc dies, on s'esmente la resolució impugnada i la voluntat de recórrer-hi i amb la indicació dels pronunciaments que s'impugnen; i s'ha d'adjuntar, per a la seua admissió, el justificant documental d'haver consignat la quantitat de 50 euros al Banesto, en el compte de consignacions i dipòsits d'aquest Jutjat, en el número corresponent a aquest procediment (disposició addicional 15a de la LOPJ, afegida per la LO 1/2009, de 3 de novembre).  
Aquesta és la meua sentència, de què cal dur l'original al llibre corresponent i una testimoniança literal a les actuacions i una nota en els llibres del Jutjat, que pronuncie, mane i firme, María Monserrate Mula Igualada, jutgessa substituta del Jutjat de Primera Instància número 3 de Torrevieja».  
Atés que es desconeix el domicili o la residència actuals de la part demandada, mitjançant la resolució dictada en el procediment a què es fa referència, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte al tauler d'anuncis del Jutjat per a portar a efecte la diligència de notificació.   
  
Torrevieja, 15 de juny de 2011.- La secretària judicial: Ana M.ª Lacalle Espallardó.